S-4782/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 2022, á hendur N-x-x- M-x-x M-x-x, kt. [...], [...], Reykjavík, I.

Fyrir þjófnað með því að hafa, þriðjudaginn 13. júlí 2021, í félagi við þekktan aðila, í verslun A í [...], stolið ilmvötnum, allt samtals að söluverðmæti kr. 177.583.

Telst brot þetta varða við 244. gr. almennra hegningarlaga nr. 19/1940.

II.

Fyrir umferðarlagabrot með því að hafa, miðvikudaginn 29. september 2021, ekið bifreiðinni [...] sviptur ökurétti um Norðurfell við Gyðufell í Reykjavík, þar sem lögreglan stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

III.

Fyrir umferðarlagabrot með því að hafa, mánudaginn 4. október 2021, ekið bifreiðinni [...] sviptur ökurétti um Fríkirkjuveg við Fríkirkjuna í Reykjavík, þar sem lögreglan stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

IV.

Fyrir umferðarlagabrot með því að hafa, föstudaginn 25. febrúar 2022, ekið bifreiðinni [...] sviptur ökurétti um Miklubraut við Háaleitisbraut í Reykjavík, þar sem lögreglan stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

V.

Fyrir umferðarlagabrot með því að hafa, föstudaginn 15. apríl 2022, ekið bifreiðinni [...] sviptur ökurétti um Klapparstíg við Skólavörðustíg í Reykjavík, þar sem lögreglan stöðvaði aksturinn.

Tel st brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 13. október 2022, var ákærða gerð sektarrefsing með dómi Héraðsdóms Reykjavíkur 30. júní 2021, meðal annars fyrir akstur sviptur ökuréttindum. Þá gekkst ákærði undir sektarrefsingu með lögreglustjórasátt 19. október 2021 fyrir akstur sviptur ökuréttindum.

Verður því miðað við það að ákærða sé nú þriðja sinni, innan ítrekunartíma í skilningi 71. gr. almennra hegningarlaga nr. 19/1940, gerð refsing fyrir akstur sviptur ökuréttindum.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 3 mánuði.

Ákærði greiði málsvarnarþóknun skipaðs verjanda síns, L-kk-ef D-kk-ef lögmanns,167.400 krónur að meðtöldum virðisaukaskatti.

Af hálfu ákæruvaldsins flutti málið S-kvk-nf R-kvk-nf A-kvk-nf aðstoðarsaksóknari.

K-kk-nf K-kk-nf aðstoðarmaður dómara kveður upp dóm þennan.

DÓMSORÐ:

Ákærði, N-x-x- M-x-x M-x-x, sæti fangelsi í 3 mánuði.

Ákærði greiði málsvarnarþóknun skipaðs verjanda síns, L-kk-ef D-kk-ef lögmanns,167.400 krónur að meðtöldum virðisaukaskatti.

K-kk-nf K-kk-nf